33.		Odvolanie závetu (§ 480 ObZ)
Ja, podpísaný Marek Lendacký, nar. 12. 10. 1951, trvale bytom Žilina, Kvetná ul. č. 10, odvolávam svoj závet zo dňa 15. septembra 2022, ktorým som všetok svoj hnuteľný aj nehnuteľný majetok zanechal svojej sestre Marte Novej, rod. Lendackej, nar. 21. 9. 1953, bytom v Martine, Dlhá ul. č. 52.
Žilina 30. októbra 2023	Marek Lendacký
Poznámka
Poručiteľ môže zrušiť svoj závet troma spôsobmi:
1.	zriadením nového platného závetu (ide o zásadu vyjadrenú v ust. § 480 ods. 1 ObZ, a to, že závet sa zrušuje neskorším platným závetom, pokiaľ popri ňom nemôže obstáť),
2.	odvolaním závetu,
3.	zničením závetu.
Pri odvolaní závetu ide o výslovný prejav závetcu. Pre tento prejav sa vyžaduje forma, aká sa vyžaduje podľa zákona pre závet, ktorý sa odvoláva.
Aj táto listina o odvolaní závetu musí obsahovať deň, mesiac a rok, kedy ju poručiteľ podpísal, inak by bolo odvolanie závetu neplatné.
Je možné odvolať závet aj čiastočne, avšak rozsah odvolania musí byť z listiny o odvolaní zrejmý a nepochybný.